อยากสอบถามค่ะพอดีมีอะไรกับแฟนตอนที่หลัง ปจด ลงวันที่5 หมดประมาณ8-9มีเพศสัมพันธ์กับแฟนวันที่9ใส่ถุงเเล้วแต่เหมือนมีนํ้าอะไรไม่รู้ออกมาแต่ถุงไม่แตกนะคะเอามาดมดูแล้วเหมือนเป็นนํ้าอสุจิไม่รู้ว่าของฝ่าย ญ หรือ ช ค่ะพอรุ่งเช้าวันที่10ประมาณ10โมงก็ไปซื้อยาคุมฉุกเฉินมากินหลังจากนั้นผ่านไปน่าจะเกือบอาทิตย์มีเลือดลงอีกเยอะแต่หนูคิดว่าเป็นอาการข้างเคียงของยาคุมฉุกเฉินแล้วตอนสิ้นเดือนก็ลงวันที่28ถึง31แต่ตอนนี้ ปจด ยังไม่มาอยากทราบว่าจะตั้งครรภ์รึเปล่าคะเครียดมากค่ะตอนนี้เดือนนี้ประจำเดือนยังไม่มาค่ะปกติจะลงวันที่5ของทุกเดือนคะแต่ลองตรวจไป 2-3 รอบเเล้วขึ้นขีดเดียวค่ะ
สวัสดีค่ะ หากประจำเดือนมาวันที่ 5 แล้วได้มีเพศสัมพันธ์ในวันที่ 9 เท่ากับมีเพศสัมพันธ์ในวันที่ 5 นับจากวันแรกที่มีประจำเดือนมา ถือว่ายังอยู่ในระยะปลอดภัย โอกาสที่จะตั้งครรภ์นั้นมีน้อยมาก คือน้อยกว่า 1% นอกจากนี้ หากได้ใส่ถุงยางอนามัยป้องกัน โอกาสในการตั้งครรภ์ก็น้อยอย่างยิ่ง ดังนั้น จริงๆ แล้ว ก็ไม่จำเป็นต้องทานยาคุมฉุกเฉินไปค่ะแต่หากได้ทานไป แล้วหลังจากนั้นประมาณ 1 สัปดาห์ ได้มีเลือดออกมา เลือดดังกล่าวก็น่าจะเกิดจากผลของยาได้ค่ะสำหรับประจำเดือนนั้น ยาคุมฉุกเฉินอาจมีผลทำให้ประจำเดือนมาช้าได้ค่ะ หรืออาจมีปัจจัยอื่นๆ ที่มาร่วมทำให้ประจำเดือนมาช้าขึ้นได้อีก เช่น การมีความเครียด ทำงานหนัก พักผ่อนน้อน เป็นต้น ทั้งนี้ หากได้ตรวจหาการตั้งครรภ์แล้วไม่พบ ก็ย่อมแสดงว่าไม่ได้มีการตั้งครรภ์เกิดขึ้น ดังนั้น ก็ควรรอประจำเดือนไปอีกซักระยะก่อนค่ะ ประจำเดือนก็จะมาในที่สุดค่ะ